
                                                                                  Түсінік хат


  2025-2026 оқу жылында мектепке дейінгі ұйымдарда қазақ тілін оқыту  процесі төмендегі нормативті-құқықтық  құжаттарын басшылыққа алып, ұйымдастырылады.
Қазақстан Республикасы Білім және ғылым министрінің 2022 жылғы 3 тамыздағы № 348  «Білім берудің барлық деңгейінің  мемлекеттік жалпыға міндетті білім беру стандарттарының бекіту туралы» бұйрығымен бекітілген Мектепке дейінгі тәрбие мен оқытудың мемлекеттік жалпыға міндетті стандарты;
Қазақстан Республикасы Білім және ғылым министрінің 2012 жылғы 20 желтоқсандағы  № 557 «Мектепке дейінгі тәрбие мен оқытудың үлгілік оқу жоспарларын бекіту туралы» бұйрығына өзгерістер енгізу туралы Қазақстан Республикасы Оқу –ағарту министрінің  2022  жылғы 9 қыркүйегіндегі №394 бұйрығынан 3- қосымшасы;
«Мектепке дейінгі тәрбие мен оқытудың үлгілік оқу бағдарламаларын бекіту туралы» Қазақстан Республикасы Білім және Ғылым министрінің міндетін атқарушының 2016 жылғы 12 тамыздағы №499 бұйрығымен  бекітілген Мектепке дейінгі тәрбие мен оқытудың үлгілік оқу бағдарламасына (Қазақстан Республикасы Оқу-ағарту министрінің 2022 жылғы 14 қазандағы №422 бұйрығына  қосымша (бұдан әрі – Үлгілік оқу бағдарламасы) сәйкес жүзеге асырады. Қазақстан Республикасының мектепке дейінгі ұйымдары мен мектепалды сыныптарында 2025-2026 оқу жылында тәрбиелеу – білім беру процесін ұйымдастыру туралы әдістемелік нұсқау хаты. Балаларды ерте дамыту институтының Ғылыми-әдістемелік кеңесінің шешімімен ұсынылады (2023 жылғы 26 шілдедегі 7 хаттама).

       Тіл үйрену мектеп жасына дейінгі кезеңнен басталады. Мектепке дейінгі балалық шақта мемлекеттік тілді ерте үйрену баланың жеке басының үйлесімді дамуына ықпал етеді.
     Қазақстан Республикасының Конституциясына сәйкес мемлекеттік тіл қазақ тілі болып табылады. Мемелекет басшысы Қасым-Жомарт Тоқаевтың Қазақстан халқына «Халық бірлігі және жүйелі реформалар – ел өркендеуінің берік негізі» Жолдауында: «Болашағын Отанымызбен байланыстыратын әрбір азамат қазақ тілін үйренуге ден қоюға тиіс. Бұл отаншылдықтың басты белгісі деуге болады» – деп, атап көрсетті.
     Қазақстан Республикасының тәуелсіздігі ұлттық бірегейлікті сақтауда маңызды рөл атқарады. Өзінің ұлттық мәдениетін, ата-бабаларының салт- дәстүрін сақтауға және дамытуға деген ұмтылыс ана тілін үйренудегі ұлттық сана-сезімнің айқын дәлелі.
     Әр түрлі ұлт өкілдерінің балаларына мемлекеттік тілді үйрету тілдік сананың жаңа жүйесін қалыптастырудың күрделі процесі болып табылады. Балаларда әлеуметтік қарым-қатынастың алғашқы дағдылары құрдастарымен қарым-қатынас кезінде қалыптасады. Мектепке дейінгі ұйымдар балаларды сөйлеуге үйретуде маңызды рөл атқарады.
Тілдерді ерте жастан үйрету баланың зияткерлік қабілетін дамытуға сонымен қатар, балаларды мемлекеттік тілге және өз елінің мәдениетіне баулуға мүмкіндік береді.
     ҚР   мектепке   дейінгі   тәрбие   мен   оқытудың  мемлекеттік   жалпыға міндетті стандарты балаларға 3 жастан бастап қазақ тілін оқытуды көздейді.
Балаларға мемлекеттік тілді үйрету ұйымдастырылған іс- әрекетте, күнделікті әрекеттер де ойын түрінде жүзеге асырылады. Ойын-жетекші әрекет және балаларды дамытудың негізгі құралы.
    Мектеп жасына дейінгі балалардың сөйлеуін дамытуда сөздік қорын қалыптастыру, оны белсенді түрде байыту, дыбыстық мәдениетті жетілдіру, мәнерлі де, мәдениетті сөйлеуін тәрбиелеу, тілдің грамматикалық құрылымын, ауызекі сөйлеуді қалыптастыру қарастырылады.


Ана  тілге  деген  қызығушылықты  қалыптастырудың  негізгі  педагогикалық
шарттары:
- қазақ халқының мәдениеті мен тұрмысы туралы мәліметтер беру
. балаларды  ұлттық мерекелермен, салт-дәстүрлермен, ұлттық тағамдармен, киімдермен, халық және әдеби ертегілердің кейіпкерлерімен таныстыру.
- Қазақстан Республикасының мемлекеттік тіліне қызығушылық пен құрметке баулу
 - тәрбиеленушілермен оқу қызметтерін ойын түрінде - саяхат, саусақ, үстел үсті театрларын қолдана отырып, театрландырылған қойылымдар түрінде өткізу   
 - ауызекі сөйлеуді, дыбыстарды анық айтуды дамыту үшін: мнемосызбалар, мнеможолдар, сөз ұйқастары, санамақтар, тақпақтар, сергіту сәттерін қолдану.
 «Қазақ тілі» ұйымдастырылған оқу қызметі барысында балаларға қарапайым әндер айтқызуға, халық ойындарын ойнатып, қазақ халық ертегілері бойынша қуыршақ қойылымдарын көрсету.
- балаларға мемлекеттік тілді үйретуде  инновациялық әдістер мен технологияларды қолдану. 
Мақсат - міндеттері:
- өздігінен сөйлеуге сұранысын қалыптастыру;
- балалардың іс-әрекетінің түрлі нысандары мен түрлерінде ауызша сөйлеуін дамыту;
- дидактикалық және дамытушы ойындар мен жаттығуларды қолдану арқылы сөздік қорын байыту;
- Қазақстан халықтарының  салт-дәстүрлерімен, мәдениетімен таныстыру;
-қарым-қатынас мәдениетіне, көркем қабылдау мен эстетикалық талғамға тәрбиелеу.
-Сөйлеудің дыбыстық мәдениеті
























	Айы
	Ұйымдастырылған іс-әрекеттің міндеттері

	Қыркүйек
	Тілдік дамытушы орта: Сәлемдесуде сыпайы сөйлеу әдебін сақтауға үйрету. Балалардың ересектермен, құрдастарымен қарым-қатынас жасауына жағдай жасау.
Байланыстырып сөйлеу: Ойыншықтар мен заттарды қарастыра отырып, сұрақтарға жауап беруге, оларды жай сөйлемдермен сипаттап айтып беруге баулу.
Сөздік қор: Қоршаған ортадағы күнделікті жиі қолданылатын туыстық қатынасты білдіретін сөздерді («бөпе», «аға», «апа») меңгерту.

	Қазан
	Сөздік қор: Қоршаған ортадағы күнделікті жиі қолданылатын туыстық қатынасқа байланысты сөздерді («іні», «қарындас») айту және түсіну дағдыларын қалыптастыру. Ауызекі сөйлеуде түрлі балалар әрекеттерінде қоршаған орта заттары мен табиғат нысандарының атауларын өздігінен қолдануды үйрету. Жемістердің атауларын дұрыс айту дағдыларын қалыптастыру.
Тілдің грамматикалық құрылымы: Сөздерді байланыстырып сөйлеуге үйрету.

	Қараша
	Сөйлеудің дыбыстық мәдениеті: Естуді дамыту. Қазақ тіліне тән ә,ө дыбыстарын өздігінен дұрыс айтуға баулу. Сөйлеу кезінде дұрыс тыныс алу дағдысын қалыптастыру.
Сөздік қор: Жануарлардың, төрт түліктің атауларын дұрыс айтуға және түсінуге дағдыландыру, 
Тілдік дамытушы орта: Бір-бірімен күнделікті ойында қарым-қатынас жасауға баулу.

	Желтоқсан
	Тілдік дамытушы орта: Өзінің алған әсері мен қалауын білдіре білуге дағдыландыру. Дербес іс-әрекетте ауызекі сөйлесуге бірлескен әрекеттері туралы келісуге баулу.
Тілдің грамматикалық құрылымы: Зат есім мен етістіктен сөз тіркестерін құрастыруды үйрету.
Сөйлеудің дыбыстық мәдениеті: Көрнекілікпен өзіне айтылған сөзді тыңдауды және түсінуді үйрету.

	Қаңтар
	Сөйлеудің дыбыстық мәдениеті: Артикуляциялық және дыбыстық аппаратты дамыту, қазақ тіліне тән қ дыбысын өздігінен  дұрыс айтуға баулу.
Сөздік қор: Баланың сөздік қорын дамыту үшін тақпақтар, жаңылтпаштар жаттату.
Тілдің грамматикалық құрылымы: Жуан және жіңішке түбір сөздерді ажырату. Сөздерді байланыстырып, зат есім мен сын есім сөз тіркесін құрату.

	Ақпан
	Тілдік дамытушы орта: Сұрақтарға  жауап беруге, өз бетінше кітаптарды қарауға баулу.
Тілдің грамматикалық құрылымы: Сөздерді байланыстырып, зат есім мен етістіктен сөз тіркесін құрату. Зат атауларын көпше түрде қолдану.
Сөйлеудің дыбыстық мәдениеті: Көрнекіліксіз өзіне айтылған сөзді тыңдау және түсінуді дамыту.

	Наурыз 
	Байланыстырып сөйлеу: Ауызекі сөйлеудің қарапайым түрлерін меңгерту. 
Тілдік дамытушы орта: Ортақ тақырыпта әңгімелесу. Ырзашылығын білдіруде сыпайы сөйлеу әдебін сақтауға баулу.
Сөздік қор: Баланың сөздік қорын дамытуда санамақ жаттау. Тұрмыстық заттардың атын атау, түсіну дағдыларын қалыптастыру.

	Сәуір
	Тілдің грамматикалық құрылымы: Бұйрық райлы етістіктерді (бар, кел, айт) жекелей қолдануға баулу. 
Байланыстырып сөйлеу: Балалардың өзіне айтылған сөзді, пікірді түсінуін қалыптастыру.
Сөйлеудің дыбыстық мәдениеті: Қазақ тіліне тән ү,ұ дыбыстарын өздігінен дұрыс айтуға баулу.

	Мамыр 
	Байланыстырып сөйлеу: Алдын ала үйретілген сөйлеу үлгісін сақтап, әңгімелесе білуге баулу. Таныс ертегілер мен шағын шығармалардың мазмұны бойынша алдымен сұрақтарға жауап беруге, кейіннен өздігінен қайталап айтуға баулу.
Тілдік дамытушы орта: Өтінішін, қалауын білдіруде сыпайы сөйлеу әдебін сақтауға, құрдастарының есімін толық, дұрыс атауға баулу.




